LAOAG CITY – Idi pay damo na ket supsuportaranen ti Estados Unidos ti desisyun ti Pilipinas mainaig ti pannakaidanon ti isyu ti South China Sea wenno West Philippine iti International Tribunal under the Law of the Sea.
Daytoy ti nagbalin a rakurak ni US Ambassador to the Philippines Philip Goldberg iti maysa nga exclusive interview kenkuana ti Bombo Radyo Laoag itay bigat.
Kuna ni Goldberg, mamati ti Amerika nga kasapulan a suruten ti "peaceful, legal and diplomatic avenues" tapno maresolbar ti aniaman a saan a pinagkikinnaawatan.
Inbatad ti US ambassador nga gutgutigoten da ti amin a pagilian a mangaramid iti kastoy.
Ket tapno makissayan ti tensiyon, pabor ti Amerika iti Triple Action Plan ti Pilipinas nga naipresentar iti kaudian nga Asian meetings idiay Burma.
Pabor pay ti Amerika iti plano a panangi-freeze kadagiti aktibidad wenno artifical creations iti South China Sea ken rumbeng nga adda ti nasayaat a komunikasyon dagiti pagilian tapno marugian ti pannakasurot ti Code of Conduct.
Mamati pay ti nasao a pagilian a ti inaramid ti Pilipinas ket umiso nga addang ti panangidanon ti aniaman a desisyun iti husto, legal ken diplomatic forum.
Dinakamat ni Goldberg a ti Amerika ket "strong ally" ti Pilipinas nga makintintinnulong iti panakaipadur-as ti kabaelan na iti maritime ken seguridad ti intero a pagilian.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn